ສຫລ ອາດຫລຸດຜ່ອນ ການກະຕຸ້ນ ເສດຖະກິດ ​ໃນປີນີ້ (ວີດິໂອ)
ທ່ານ Bernanke ເວົ້າວ່າ ທະນາຄານກາງ ສຫລ ອາດຈະ ຫລຸດຜ່ອນການໃຊ້ເງິນ ກະຕຸ້ນເສດຖະກິດລົງ ພາຍໃນປີນີ້ ເພາະວ່າ ເສດຖະກິດແມ່ນກໍາລັງຂະຫຍາຍຕົວ ໃນລະດັບປານກາງ.
ທ່ານ Ben Bernanke ປະທານທະນາຄານກາງຂອງສະຫະ ລັດເວົ້າວ່າ ທາງທະນາຄານກາງ ອາດຈະຫລຸດຜ່ອນການ ໃຊ້ເງິນກະຕຸ້ນເສດຖະກິດລົງ ພາຍໃນປີນີ້ ເພາະວ່າ ເສດຖະ ກິດແມ່ນກໍາລັງຂະຫຍາຍຕົວໃນລະດັບປານກາງ ທ່ານກ່າວ ວ່າ: ແຕ່ທ່ານ Bernanke ກໍເວົ້າວ່າ ອັດຕາຄົນຫວ່າງງານກໍຍັງສູງຢູ່ ສະນັ້ນທະນາຄານກາງ ຍັງຈະສືບຕໍ່ດໍາເນີນຄວາມພະຍາຍາມກະຕຸ້ນເສດຖະກິດໃນໄລຍະນີ້ ໃນປີ 2008 ທະນາຄານກາງສະຫະລັດ ໄດ້ຕັດອັດຕາດອກເບ້ຍລົງໃນລະດັບທີ່ຕໍ່າ ສຸດເປັນປະຫວັດການ ເພື່ອກະຕຸ້ນການຂະຫຍາຍຕົວເສດຖະກິດ ໃນໄລຍະທີ່ເກີດວິ ກິດການທາງການເງິນ ເມື່ອການດຳເນີນການດັ່ງກ່າວບໍ່ໄດ້ຜົນເປັນ ທີ່ໜ້າເພິ່ງພໍໃຈ ທະນາຄານກາງຈຶ່ງໄດ້ເພີ້ມໂຄງການ ທີ່ແນໃສ່ຜັກດັນໃຫ້ອັດ ຕາດອກເບ້ຍເງິນກູ້ໄລ ຍະຍາວຫລຸດລົງ ໂດຍການຊື້ພັນທະບັດທີ່ມີມູນຄ່າ 85 ລ້ານໂດລາໃນແຕ່ລະເດືອນ ທ່ານ Bernanke ເວົ້າວ່າ ທະນາຄານກາງໃນເວລານີ້ ຈະສືບຕໍ່ໂຄງການຊື້ ພັນທະບັດ ດັ່ງກ່າວ ແຕ່ອາດຈະຄ່ອຍໆຫລຸດລົງ ຖ້າຫາກສະພາບເສດຖະກິດສືບຕໍ່ດີຂຶ້ນເລື້ອຍໆ ທ່ານເວົ້າອີກວ່າ ການດຳເນີນການ ເພື່ອຂຶ້ນອັດຕາດອກ ເບ້ຍເງິນກູ້ໄລຍະສັ້ນ ຈະມີ ຂຶ້ນ ໃນອະນາຄົດທີ່ໄກອອກໄປອີກ ການດໍາເນີນຄວາມພະຍາຍາມກະຕຸ້ນເສດຖະກິດ ແມ່ນເພັ່ງເລັງໃສ່ອັດຕາດອກ ເບ້ຍ ຕໍ່າ ຍ້ອນວ່າ ມັນເຮັດໃຫ້ທຸລະກິດຕ່າງໆ ລົງທຶນເຂົ້າໃນການຊື້ອຸປະກອນໃໝ່, ຂະຫຍາຍ ໂຮງງານ ແລະຈ້າງຄົນໃໝ່ ຖືກລົງກວ່າ ແຕ່ວ່າ ຖ້າໂຄງການກະຕຸ້ນເສດຖະກິດ ຫາກ ແກ່ຍາວດົນຈົນເກີນໄປ ມັນອາດຈະເປັນການຍິງພາດເປົ້າໝາຍ ແລະພາໃຫ້ເກີດໄພ ເງິນເຟີ້ຂຶ້ນໄດ້ ທ່ານ Bernanke ໃຫ້ຄວາມເຫັນດັ່ງກ່າວ ຫລັງຈາກກອງປະຊຸມ ເປັນເວລາສອງມື້ ກັບ ເຈົ້າໜ້າທີ່ລະດັບສູງຂອງທະນາຄານກາງສະຫະລັດ ທີ່ປະເມີນສະພາບເສດຖະກິດ ແລະອະພິປາຍກັນກ່ຽວກັບການປະຕິບັດການຕ່າງໆ